Google

Google Inc. hem nameyê yew motorê cıgeyrayışi û hem ki nameyê şırketê raverberdoğê nê motorê cıgeyrayışiyo. 

Dı wendekarê ke nameyê xo Larry Page û Sergey Brino ke Universıteyê Standfordi de doktora kenê, roca 7ê Payiza Wertêna 1998 de ebe 25 milyon dolar sermaye ra Google'i nanê ro. 

Dınya de 10.000 gureker û emegdarê Google'i estê, ofisê merkezi Kaliforniya dero û cı rê GooglePlex vaciyeno. Barebırayê sermayeyê şırketi, Kleiner Perkins Caufield & Byers û Sequoia Capital ki genê zerreyê xo. Şırket zobina ki, seba firmayanê "zerrek venıtoğan" tayê xızmetanê web-cıgeyrayışi keno. Qıymetê piyasaya Google'i peyê 2007i ra gore 219 milyar dolarê Amerikaniyo. No reqem mocneno ke Google borsayanê Amerika de şırketo tewr gırdo 5ıno. Peyê serra 2005ıne de ki qıymetê xo 114 milyar dolar bi.

 Tarixçe û raverşiyayışê cı 
Larry Page û Sergey Brin sıfte seba gurenayışê tezi, yew motorê cıgeyrayışiyo ke nameyê xo BackRub bi, ey sero guriyay. İnan waşt ke enformasyonê zerreyê interneti kategorize bıkerê û çiyo ke internet dero dıha asan/rehet bêro vênayış. Seba naye raverberdışê yew teknolociya newiye sero guriyay. Na teknolociya newiye, motoranê klasikan ra gore yew metodê pratiki ra guriyêne. Na semed ra nameyê xo yew periyodê kılmeki de nas bi, bi namdar. Google sıfte adresa google.stanford.edu de kewt fealiyet, û diskê terabyte'ê ke seba istıfkerdene bêrê gurenayış, yurt de oda Larry de nêne ro. Badena seba ke inan waşt no proce ticaret de pere bıkero, geyrayi muteşebisan.

Ronayoğê Yahoo'yi David Filo'yi de kewnê irtıbat. David, inan rê vano ke proceyê xo raver berê û eke proce biyê hewl xo rê mışteri cıgeyrê. Nê dı wendekari borzal (fıkır) kenê ke nêşenê elaqayê firmayanê gırdan boncê xo ser, qerar danê, xoser hereket kenê. Seba merkezê databanki bankayan ra kredi ancenê, labelê na rey ki semedê kartanê kredi ra sereyê xo kewno tenge. 

Na waxt de, ronayoğanê "Sun Microsystems" ra Andy Bechtolsheim wazeno ke ni dı xortan de qesey bıkero. Fıkrê nê dı wendekaran ra zaf qayil beno û seba şırketê Google'i ecele ra yew çeka de 100.000 dolar kerdoğe cı rê nuseno. Hema seba ke şırketo niyanên/wınasi çıniyo, xorti nêşenê pere bancê. Badêna naskerdoğ û embazanê xo ra 1 milyon dolar sermaye danê arê, ebe na sermaye 7ê Payiza Verêna 1998 de garajê yew embazê xo de Google'i nanê ro. Anciya a serre de, pêseroka "Pc Magazine" Google’i miyanê "100 siteyanê tewr hewlan" de mocnena û Google'i "cıgeyrayışê motoriyo tewr hewl" çinena we. Na roce ra têpiya Google pıra (hêdi hêdi) beno namdar.

 Teknolociya cı 
Hurêndiya teyna cıgeyrayışê etiket û çekuya kilıte ya zi teknolociya cıgeyrayışiya meta de, prensibê guriyayışê Google'iyo tewr muhim, pheştiya xo teknolociya PageRank™ ra gırewtışo. 

PageRank, yew denklemo ke "500 milyon parametre û 2 milyar teriman ra yêno pêra", nê denklemi rê cewap vêneno û goreyê nê cewabi pelanê interneti hetê muhimiye ra hesebneno û keno rêze û çı ke yeno cıgeyrayış ano ekran.

Seba ke metodê Google'i otomatik û zaf alazbiyayeyê, merdum nêşeno nê metodan sero kay bıkero. Ferqê mabênê Google û cıgeyrayışê motoranê binan ra yew zi; sistemê Google'i heni ameyo vıraştış ke, kes nêşeno seba amacanê ticariyan nê sistemi bıvurno û qet yew motorê cıgeyrayışiyo bin nêşeno zey Google'i listekerdış de neticeyanê dıha berzan bıvêno.

 İdarekarê cı 
 Eric Emerson Schmidt, İdarekar u Mudirê Pêronan
 Larry Page, Ronaoğo 2ên & Serdar, Lızgey Produktan
 Sergey Brin, Ronaoğo 2ên & Serdar, Lızgey Teknoloci
 Omid Kordestani, Asistanê Serdari, Lızgey Raverberdişê Ticareti & Rotişi
 Wayne Rosing, Asistanê Serdarê Lızgey Muhendisiye
 Cindy McCaffrey, Asistanê Serdari, Xeberdariye
 Joan Braddi, Asistanê Serdari, Lızgey Servisanê Cıgeyrayişi
 Tim Armstrong, Asistanê Serdari, Lızgey Rotişê Reklami
 Urs Hölzle, Ezayê Google'i
 Craig Silverstein, İdarekarê Lızgey Teknoloci

 Etimolociya çekuya "Google"i 
Çekuya googlei, çekuya "googol"i ra yena. Çekuya googoli, matematik de yew terimo ke amarê 10100 ifade keno. No terim hetê werezayê matematikkarê Amerikanıci Edward Kasner'i <<Milton Sorotta>> ra ameyo pêdakerdiş.

 Gıreyê teberi 

 Google pela seri
 Blogê Google'iyo resmi
 Google Adwords Google de reklam kerdiş
 Google Adsense Google ra reklam gırewtış
 Google Ping Service 

 Çımeyi 


Kategoriye:Teknolociye
Kategoriye:İnternet
Kategoriye:Google
Kategoriye:Şırketê Dewletanê Amerikayê Yewbiyayeyan